b'\n_START_ARTICLE_\nArijaramna\n_START_PARAGRAPH_\nArijaramna (staroperzijsko \xf0\x90\x8e\xa0\xf0\x90\x8e\xbc\xf0\x90\x8e\xa1\xf0\x90\x8e\xb9\xf0\x90\x8e\xa0\xf0\x90\x8e\xbc\xf0\x90\x8e\xb6\xf0\x90\x8e\xb4 Ariy\xc4\x81ramna, (tisti), ki Arijcem (Irancem) prinese mir, gr\xc5\xa1ko \xe1\xbc\x88\xcf\x81\xce\xb9\xce\xb1\xcf\x81\xce\xac\xce\xbc\xce\xbd\xce\xb7\xcf\x82, Ariar\xc3\xa1mnes, sodobno perzijsko \xd8\xa7\xd8\xb1\xdb\x8c\xd8\xa7\xd8\xb1\xd9\x85\xd9\x86\xd9\x87) je bil prastric Kira Velikega in praded Dareja I. in morda kralj Parsuma\xc5\xa1a v jedru Perzijskega kraljestva._NEWLINE_Arijaramna je bil zelo verjetno brat Kira I. An\xc5\xa1anskega in sin Teispa, vendar ne zagotovo. Vsekakor je bil \xc4\x8dlan ahemenidske vladarske dinastije. Napis na Behistunskem napisu pri\xc4\x8da, da je bil prvi kralj v veji Ahemenidov, ki je vladala vzporedno s Kirom I. in njegovim sinom Kambizom I.\n_START_SECTION_\nHamadanska tablica\n_START_PARAGRAPH_\nV prvi polovici 20. oletja so v Ekbatani, sodobnem Hamadanu, odkrili odlomka dveh zlatih tablic, povezana z Arijaramno. Na njiju sta domnevno dokumentirani vladavini Arijaramne in njegovega sina Arsama, pisani v prvi osebi v staroperzijskem jeziku. Tablica je edini dokaz o Arijaramnovi vladavini in njegovi veji ahemeniddke vladarske dru\xc5\xbeine iz jegovega \xc4\x8dasa._NEWLINE_Drugi dokaz njegove vladavine je na kasnej\xc5\xa1em Behistunskem napisu, na katerem je njegov prvanuk Darej I. zapisal, da je pred njim vladalo osem ahemenidskih kraljev, se pravi da so tudi Arijaramno \xc5\xa1teti za kralja.'